hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu da hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu
Akiknek a kerület az első
Főoldal / Közterületi maszkviselés szabályai
2020. november 17. 10:58
A közterületi maszkviselés szabályai az I. kerületben
Az I. kerületben minden közterületen és nyilvános helyen kötelező az orrot és szájat eltakaró maszk viselése. Ez alól csak a 6 évnél fiatalabb gyerekek a kivételek, illetve azok, akiknek a fizikai vagy egészségi állapota a maszk viselését nem teszi lehetővé.
A járvány ellen csak közösen tehetünk, közös felelősségünk, hogy vigyázunk magunkra és egymásra.
A rendelet teljes szövege:
Budapest I. kerület Budavári Önkormányzat Képviselő-testületének önkormányzati rendelete a járványveszély enyhítéséhez szükséges korlátozásról
Budapest I. kerület Budavári Önkormányzat polgármestere a veszélyhelyzet kihirdetéséről szóló 478/2020. (XI. 3.) Korm. rendelet 1. §-ában kihirdetett veszélyhelyzetre figyelemmel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Budapest I. kerület Budavári Önkormányzat Képviselő-testületének feladat- és hatáskörét gyakorolva, a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet 27. § a) pontjában kapott felhatalmazás alapján, az Alaptörvény 32. cikk (1) bekezdés a)
pontjában meghatározott feladatkörében eljárva a következőket rendeli el:
1. § (1) Budapest I. kerület belterületén valamennyi közterületen és nyilvános helyen – a (2) bekezdésben meghatározott kivétellel – a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet (https://magyarkozlony.hu/dokumentumok/e35363d964683da1d1a8b57aa9220fe36dfb5f7f/megtekintes) 1. § (1) bekezdésében meghatározott módon maszkot kell viselni.
(2) Nem kell az (1) bekezdés alapján maszkot viselni, ha az érintett fizikai vagy egészségi állapota a maszk viselését nem teszi lehetővé.
2. § Ez a rendelet a kihirdetését követő napon lép hatályba.
3. § Ez a rendelet a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet hatályvesztésével egyidejűleg hatályát veszti.
Budapest, 2020. november 11.
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat